laion/Wikipedia-Exotic huggingface dataset:
וולבי ביצות

וולבי ביצות (שם מדעי: Wallabia bicolor) הוא יונק כיס ממשפחת הקנגוריים החי במזרח אוסטרליה והוא המין היחידי בסוגו. הסוג הקרוב אליו ביותר הוא הפדמלון, שחלק ממיניו מצויים באותם אזורים. וולבי זה חי במזרח אוסטרליה מהחלק הצפוני ביותר של קווינסלנד עד לדרום של ויקטוריה ומזרחה עד דרום-מערב אוסטרליה הדרומית. הוא מצוי ביערות וחורשות או בכרי עשב ושרכים גבוהים. כשמו הוא מצוי גם בביצות אוסטרליה. אורכו מגיע ל-76 ס"מ בזכרים ו-70 ס"מ בנקבות, אורך הזנב דומה לאורך הגוף ומשקלו מגיע ל-17 ק"ג בזכרים ו-13 ק"ג בנקבות. הוא בעל פרווה אפורה-כסופה. הבטן חומה-ערמונית וגם העור שסביב האוזניים. הזנב והרגליים ארוכים ושחורים והעיניים גם שחורות. לנקבת הוולבי שני רחמים. וולבי הביצות ייחודי בכך שהנקבה מזדווגת עוד לפני תום ההריון שמשכו כ30 יום. מעקב אחר הריונות וולבי ביצות העלה כי הנקבה מבייצת מהשחלה השנייה והגופיף הצהוב פעיל כבר בימים 28-29 להריון. הבייצית המופרה נמצאת ברחם במצב דיאפאוזה בזמן שהעובר אחר משלים את ההתפתחות והלידה מהרחם השני. כך יכולה הנקבה להיות בהריון באופן רצוף בכל תקופת הפריון של חייה. הוולבי הוא פעיל לילה החי לבדו אך נראה בקבוצות כאשר ישנו הרבה מזון. הוא אוכל בעיקר עלים, עשבים ושיחים, לרבות צמחייה רעילה כמו רוש ולנטנה (Lantana). לעיתים הוא יאכל גם פטריות ואצות ובמקרה אחד נצפה אוכל נבלה. וולבי הביצות איננו מצוי בסכנה היות שהציידים המקומיים לא אוהבים את טעמו עקב הריח המצחין שמפריש בשרו לאחר הבישול, אך הוא נטרף בידי שועלים, כלבי דינגו, עיט מחודד זנב ותנינים. מדיה וקבצים בנושא וולבי ביצות בוויקישיתוף וולבי ביצות, באתר ITIS (באנגלית) וולבי ביצות, באתר NCBI (באנגלית) וולבי ביצות, באתר Animal Diversity Web (באנגלית) וולבי ביצות, באתר האנציקלופדיה של החיים (באנגלית) וולבי ביצות, באתר GBIF (באנגלית) בזמן שהאמא הזו ממתינה ללידה, היא נכנסת להיריון נוסף ברחם השני שלה, באתר הארץ, 15 במרץ 2020 וולבי ביצות באתר הרשימה האדומה של IUCN Swamp wallabies conceive new embryo before birth -- a unique reproductive strategy, ScienceDaily (באנגלית)
רכס פלטהד

רכס פְלֶטְהֶד (באנגלית: Flathead Range) הוא רכס הרים בהרי הרוקי הצפוניים, שחלקו הדרומי במדינת מונטנה שבארצות הברית, וחלקו הצפוני בהרי הרוקי הקנדיים, בפרובינציית אלברטה שבקנדה. הרכס ממוקם במדבר גרייט בר, מזרחית לרכס סוואן, ודרומית מזרחית לרכס וייטפיש.  הפסגה הגבוהה ברכס היא הר גרייט נורת'רן, שגובהו 2,653 מטרים מעל פני הים. שמו של הרכס ניתן לו בשנת 1924, על שם הנהר הסמוך (נהר פלטהד), אשר נקרא על שם שבט אינדיאני שחי באזור. רכס פלטהד באתר השמות הרשמי של ממשלת קולומביה הבריטית תצלום לוויין של רכס פלטהד רכס פלטהד באתר peakbagger רכס פלטהד באתר summitpost תחזית מזג אוויר עבור הרי רכס פלטהד לפי גבהים סטטיסטיקות מזג אוויר עבור רכס פלטהד מקור שם הרכס באתר ממשלת קולומביה הבריטית מידע היסטורי באתר peakfinder
רכסי המלכה אליזבת

רכסי המלכה אליזבת (באנגלית: Queen Elizabeth Ranges) היא קבוצה של רכסי הרים בהרי הרוקי הקנדיים, בצידו הדרומי של הפארק הלאומי ג'ספר, בפרובינציית אלברטה שבקנדה. הקצה הצפוני של הרכסים נמצא מערבית לאגם מדיסן, והרכסים משתרעים לכיוון דרום מזרח עד לאגם מאליין. שטח הרכסים 817 קמ"ר. הרכסים כוללים את ההרים והפסגות הבאות: שמה של קבוצת ההרים ניתן לה בשנת 1953 על מנת לציין את הכתרת המלכה אליזבת השנייה, כמלכת קנדה. רכסי המלכה אליזבת באתר אנציקלופדיית ההרים הקנדית רכסי המלכה אליזבת באתר summitsearch רכסי המלכה אליזבת באתר peakbagger נתוני מזג אוויר עבור הרי רכסי המלכה אליזבת לפי גבהים תצלום לוויין של רכסי המלכה אליזבת מידע גאוגרפי באתר אנציקלופדיית ההרים הקנדית לפי מקור אחר 742 קמ"ר לפי מקור אחר 2,441 קמ"ר
קנגורים

קנגורים (שם מדעי: Macropodinae) היא תת-משפחה של יונקי כיס מסדרת הקנגוראים ובה רוב מיני משפחת הקנגוריים החיים כיום, לבד מהמין וולבי ארנבי מפוספס, ששייך לתת-משפחה Lagostrophinae. בקבוצה זו 51 מינים. מיני קבוצה זו הם הגדולים שבכיסאים המודרניים, והגדול שבהם הוא קנגורו אדום ששוקל מעל 90 קילוגרם וגובהו מעל 2 מטרים. רוב המינים ניזונים מעשבים וצמחייה קרקעית, אך גם מפירות, פרחים וחלק מהמינים מגוונים בפטריות, אצות ואף בחרקים ובנבלות. מינים שונים הם טריטוריאליים ויתקיפו מסיגי גבול. בעזרת רגליהם הגדולות הם יכולים לגרום לנזק גדול, אך ברוב המקרים הם יעדיפו להימלט במקרה של חשש. תת-משפחה קנגורים (macropodinae) סוג פרוטמנודון (Protemnodon) - נכחד סוג Troposodon - נכחד סוג Prionotemnus - נכחד סוג Congruus - נכחד סוג Baringa - נכחד סוג Bohra - נכחד סוג Synaptodon - נכחד סוג Fissuridon - נכחד סוג Silvaroo - נכחד סוג קנגורו (macropus) סוג קנגורו אילני (dendrolagus) סוג וולבי הצבי (Dorcopsis) סוג וולבי יערוני (Dorcopsulus) סוג וולבי ארנבי (lagorchestes) סוג וולבי זנב-מסמר (onychogale) סוג וולבי הסלע (petrogale) סוג ומין יחיד וולבי ביצות (Wallabia bicolor) סוג ומין יחיד קואקה (Setonix brachyurus) סוג פדמלון (thylogale) קנגורים, באתר ITIS (באנגלית) קנגורים, באתר NCBI (באנגלית)
סברינה גרסיארנה

סברינה גרסיארנה (בספרדית: Sabrina Garciarena; נולדה ב-19 ביולי 1983) היא שחקנית ארגנטינאית. גרסיארנה היא בתם של סוזנה ואוסוואלדו, ולה 3 אחיות ואח. היא מתגוררת בבואנוס איירס ובזוגיות מ-2009 עם העיתונאי הארגנטינאי חרמן פאולוסקי. ב-2014 נולד לזוג בן בשם לאון, ב-2017 נולד בלטראן, בנם השני וב-2020 נולדה לזוג בת ושמה מיה. בשנת 2006 שיחקה בסרט "האגדה של גוצ'יטו גיל" בתפקיד ג'ולייט בבימויו של ריקרדו בכר. בשנת 2007 שיחקה בסרט "קונדון אקספרס" בתפקיד טטיאנה ובסרט "לגעת בשמים" בתפקיד לוסיה. בשנת 2009 שיחקה בסרט "פליסיטס" בתפקיד ראשי כפליסיטיס גררו ובסרט "Pagafantas" בתפקיד קלאודיה. בשנת 2010 שיחקה בסרט "אהבה במעבר" בתפקיד מרסדס. בשנת 2011 שיחקה בסרט "לבד בעיר" בתפקיד פלורנסיה. בשנת 2012 שיחקה בסרט "לבד איתך" בתפקיד מריה. בשנת 2015 שיחקה בסרט "Baires" בתפקיד טריני. בשנת 2016 שיחקה בסרט "התמימים" בתפקיד מרתה. 2012 נחשף בשחור לבן - הלנה 2015 נשים - סלבדורה מדינה אורונבה סברינה גרסיארנה, ברשת החברתית פייסבוק סברינה גרסיארנה, ברשת החברתית אקס (טוויטר) סברינה גרסיארנה, במסד הנתונים הקולנועיים IMDb (באנגלית)
מכון סמולני

מכון סמולני (ברוסית: Смольный институт; תעתיק: סמול'ני אינסטיטוט) הוא מבנה היסטורי הבנוי בסגנון פלדיאני בסנקט פטרסבורג שברוסיה. במקור תוכנן הבניין לשכן מרכז חינוכי לבנות אצולה, אך לאורך השנים שימש בין השאר כמקום מגוריו הזמני של לנין וכמטה המפלגה הקומוניסטית בעיר. כיום זהו מקום עבודתו של מושל סנקט פטרבורג, והוא מאכלס גם מוזיאון המוקדש ללנין. תכנון הבניין הוזמן מג'קומו קברנגי על ידי החברה לחינוך עלמות אצילות והוא נבנה בשנים 1806–1808 ושיכן את מכון סמולני לעלמות, שהוקם בעידודו של איוון בצקוי ועל פי צו של יקתרינה השנייה (הגדולה) ב-1764, כששמו מושאל ממנזר סמולני הסמוך. הקמת המכון הייתה צעד משמעותי בהפיכת החינוך לזמין עבור נשים ברוסיה: "מתן השכלה לנשים החל רק בשנים 1764-1765 כאשר יקתרינה השנייה הקימה לראשונה את מכון סמולני לבנות האצולה בסנקט פטרבורג ולאחר מכן את מכון נובודוויצ'י עבור בנות פשוטי העם." סמולני היה המוסד החינוכי הראשון של רוסיה לנשים, והמשיך לתפקד ככזה תחת חסותם האישית של השליטים הרוסים עד זמן קצר לפני מהפכת 1917. גינה וסורגי ברזל הקיפו את המכון למן תחילת המאה ה-19. בשנת 1917, הבניין נבחר על ידי ולדימיר לנין, כמטה הבולשביקים במהלך מהפכת אוקטובר. המקום שימש כמעון המגורים של לנין במשך מספר חודשים, עד שהממשלה עברה לקרמלין במוסקבה במרץ 1918. לאחר מכן הפך סמולני למטה המקומי של המפלגה הקומוניסטית, שפעלה כעירייה לכל דבר. בשנת 1927, הוצבה אנדרטת לנין בחזית הבניין, שתוכננה על ידי הפסל וסילי קוזלוב והאדריכלים ולדימיר שוצ'קו וולדימיר גלפרייך. ב-1934 התבצעה במקום ההתנקשות בסרגיי קירוב, ראש העיר וממקורביו של יוסיף סטלין. אחרי 1991 שימש סמולני כמקום מושבו של ראש העיר (מאז 1996 - המושל) ומועצת העיר. ולדימיר פוטין עבד במבנה בשנים 1991–1997 תחת אנטולי סובצ'ק, ראש העיר דאז. כיום משמש הבניין ההיסטורי כמקום עבודתו הרשמי של מושל סנקט פטרבורג, ונמצא בו גם מוזיאון המוקדש ללנין. המבקרים במוזיאון יכולים לסייר בחדרי המגורים ובמשרדיו של לנין ולראות את אולם האספות שבו הוכרז על ניצחון מהפכת אוקטובר בשנת 1917. השם "סמולני" הוא שם היסטורי הנובע מהמיקום. בימיה הראשונים של העיר סנקט פטרבורג היה המקום בקצה העיר, היכן שהיה המגרש ששימש לבניית ספינות ותחזוקה, ועשו בו שימוש רב בזפת (Смола, "סמולה" ברוסית). כתוצאה מכך, האזור נקרא "סמולני" - "מקום הזפת". השם גם נחשב למילה נרדפת לממשל העירוני ולעיריית סנקט פטרבורג. האספה המחוקקת של סנקט פטרבורג מושל סנקט פטרבורג מדיה וקבצים בנושא מכון סמולני בוויקישיתוף מראה סמולני סמולני פרק 4 מתוך שש חודשים אדומים ברוסיה (1918) מאת לואיז בריאנט Bisha, Robin (2002). Russian Women, 1698-1917 Experience and Expression: An Anthology of Sources. Bloomington, IN: Indiana University Press. pp. 162–163. http://travelguide.michelin.com/europe/russia/northwestern-federal-district/gorod-sankt-peterburg/saint-petersburg/smolny-monastery http://russiapedia.rt.com/prominent-russians/politics-and-society/sergey-kirov/
הדומה העירונית של סנקט פטרבורג

הדומה העירונית של סנקט פטרבורג (ברוסית: Санкт-Петербургская Городская дума, או Петербургская городская дума) – היה גוף הניהול של השלטון המוניציפלי בסנקט פטרבורג, עיר הבירה של האימפריה הרוסית. הדומה העירונית הוקמה בשנת 1786 על פי החלטת יקתרינה השנייה. הדומה הייתה אחראית על הכלכלה של העיר, מיסים, מסחר, הענקת טיפול רפואי, חינוך, וכו'. החלטות הדומה העירונית אושרו לאחר מכן על ידי המושל הכללי, משנת 1871 – ראש העיר. הדומה העירונית תפקדה הן כגוף מחוקק והם כגוף ניהול העיר. ב-1798, פאבל הראשון ביטל את הדומה העירונית והחליף אותה בעירייה. ברם, בשנת 1802, הדומה העירונית הושבה על כנה. על פי תקנות העיר משנת 1846 הדומה הורכבה מ-12 חברים וחברי אחד "מן הכס" (נציג של המשפחה הקיסרית). בשנים 1863–1917 הדומה העירונית נהגה להוציא לאור כתב עת בשם "ידיעות הדומה העירונית של סנקט פטרבורג" (מ-1914 – "ידיעות הדומה העירונית של פטרוגרד"). על פי תקנות 1870 הדומה העירונית הייתה חסרת מעמדות. בשנת 1873, הגוף המנהל הפך למועצת העיר בראשות יו"ר הדומה העירונית. ב-1903 קטן כוחה של הדומה והעירייה הגדילה את כוחה ושלטה בה; מ-8 ביוני 1903 הוקם תפקיד יושב ראש הדומה העירונית – ואלה מי שכיהנו בתפקיד: פיוטר פאבלוביץ' דורנובו (1904–1905), מיכאיל קראסובסקי (1906), אלכסיי אלכסנדרוביץ' ברובינסקי (1907–1908), סרגיי אונקובסקי (1909–1911), דמיטרי קאזיצין (1912–1913), סרגיי איבנוב (1914–1916), סרגיי חודקוב. (1917). אחרי מהפכת פברואר 1917, הדומה העירונית הוחלפה בדומה המרכזית. בנובמבר 1917, על פי צו הסובנארקום הדומה פורקה, הוכרזו בחירות חדשות. נבחר 200 חברים, מתוכם 188 בולשביקים. ליושב ראש נבחר מיכאיל קלינין. באפריל 1918, מועצת העיר אימצה החלטה לפירוק הדומה העירונית. בספטמבר 1918, זו בוטלה, השלטון המקומי עבר לאחריות סובייט פטרוגרד. בשנים 1786–1918 הדומה העירונית שכנה בבניין הדומה העירונית שממוקם על נייבסקי פרוספקט 33/1 (הבניין נבנה בשנים 1784–1887 על ידי האדריכל. ד פרארי). בשנים 1799–1804 נבנה מגדל (בעיצובו של גא'קומו פרארי), אשר הפך לאחד מציוני הדרך האדריכליים בנייבסקי פרוספקט. המגדל שימש בשנים 1830–1850 כתחנה לטלגרף אופטי, בשנים 1850–1920 – שימש כתחנת כיבוי אש. בשנים 1847–1852, המבנה נבנה מחדש (בעיצוב האדריכלים נ. א. יפימוב, ול. ל. בונשטדט), בשנים 1913–1914 נוספו שתי קומות (בתכנון האדריכל א. ו. קנל). מושל סנקט פטרבורג האספה המחוקקת של סנקט פטרבורג מינהל העיר סנקט פטרבורג
לזלי דאנלופ

לזלי ג'יין דאנלופ (באנגלית: Lesley Jane Dunlop; נולדה ב-10 במרץ 1956) היא שחקנית אנגלייה. היא ידועה בעיקר מהופעתה בתפקיד אנה קירקוול בסדרה "Where the Heart Is", בתפקיד זואי אנג'ל בסדרה הקומית "ממאי עד דצמבר" ובתפקיד ברנדה ווקר באופרת הסבון "אמרדייל". דאנלופ נולדה בניוקאסל שבנורת'מברלנד, לתסריטאי הטלוויזיה פאט דאנלופ. היא החלה לשחק כילדה בסדרה משנת 1973 עיבוד של ה-BBC לספר הקלאסי "נסיכה קטנה", ובתפקיד לידיה הולי בעיבוד של ITV לרומן "סאות' ריידינג". היא למדה בבית הספר לאמנויות הבמה "Arts Educational Schools". המעבר שלה לתפקידי בוגרת היה ב-1976 כששיחקה בתפקיד ליזי הקסם במיני-סדרה "ידידנו המשותף" של ה-BBC, עיבוד לרומן מאת צ'ארלס דיקנס, והשתתפה בעונה הראשונה של הסדרה הרפואית "Angels". ב-1977 לוהקה דאנלופ לגרסה הקולנועית של "מוזיקת לילה זעירה" מאת סטיבן סונדהיים בכיכובן של דיאנה ריג ואליזבת טיילור. ב-1979 הופיעה בסרטו של רומן פולנסקי "טס". בשנה שאחר כך שיחקה בדמות נורה, אחות שבתחילה נבהלת מדמותו של איש הפיל, ואחר כך מתיידדת איתו, בסרט "איש הפיל" בבימויו של דייוויד לינץ'. ב-1981 הופיעה דאנלופ בסרט האימה "The Monster Club" בתפקיד לונה השד האנושי שמתיידד עם סטיוארט ויטמן. במשך כל הקריירה שלה הופיעה דאנלופ בתוכניות טלוויזיה בריטיות בהן "Murder Most English" (מ-1977), "Red Shift"‏ (1977) והסרט "Deadly Game"‏ (1982). היא שיחקה פעמיים בתפקיד אורח בסדרת המדע בדיוני "דוקטור הו" ב-1984 בתת-הסדרה "Frontios", וב-1988 בתת-הסדרה "The Happiness Patrol". ב-1981 כיכבה לצדו של אוליבר טוביאס במיני-סדרה "Smuggler". ב-1985 שיחקה בסרט הטלוויזיה "שלושה עשר לארוחת ערב" בכיכובו של פיטר יוסטינוב. ב-1986 הופיעה דאנלופ בגרסה הטלוויזיונית של המחזה "Seasons Greetings" מאת אלן אייקבורן. ב-1990 כיכבה בסיטקום "ממאי עד דצמבר בתפקיד זואי קאלנדר לצדו של אנטון רוג'רס שגילם את בעלה. ב-1995 כיכבה דאנלופ בדרמה בשני חלקים "Rich Deceiver" בתפקיד אלי פרימן, עקרת בית מליברפול. עוד כיכבה בסדרה "Wokenwell" של רשת ITV משנת 1997, והופיעה בסדרת פרסומות לטלוויזיה עבור קלינקס שביים מייק לי. בשנת 2000 הצטרפה דאנלופ לצוות השחקנים של הסדרה "מקום בו נמצא הלב" בתפקיד אנה קירקוול. מאז 2008 מגלמת דאנלופ את דמותה של ברנדה ווקר באופרת הסבון "אמרדייל" של ITV. בשנת 2013 כשהדמות שגילמה אובחנה עם גידול במוח, היא גילחה את ראשה במיוחד עבור התפקיד. לדאנלופ יש שתי בנות - רוזי והשחקנית דייזי גארד, שתיהן בנותיו של השחקן כריסטופר גארד. היא נשואה לשחקן המשחק לצדה בסדרה "אמרדייל". לזלי דאנלופ, במסד הנתונים הקולנועיים IMDb (באנגלית) לזלי דאנלופ, באתר AllMovie (באנגלית) לזלי דאנלופ, במסד הנתונים הקולנועיים KinoPoisk (ברוסית) (2 April 2000). Interview: Lesley Dunlop - My daughters are where my heart is, Daily Mirror, Retrieved 17 December 2010 (21 February 1996). Prison Left Me Drained, Daily Mirror, Retrieved 17 December 2010 Emma Pryer (9 ביולי 2013). "Emmerdale's Lesley Dunlop: Shaving my head for my toughest ever role brought back so much pain". Daily Mirror. נבדק ב-2013-10-07. {{cite web}}: (עזרה) Barber, Richard (28 July 2001). Lesley Dunlop - At 45, why I'm feeling broody, Daily Mirror, Retrieved 17 December 2010 Barber, Richard (13 July 2005). I'd rather be single than go out with a loser; TV'S LESLEY DUNLOP ON FINDING LOVE AFTER 40, Daily Mirror, Retrieved 17 December 2010
חרדה (פירושונים)

האם התכוונתם ל... מצבים נפשיים: חרדה – אי-שקט פיזי ונפשי, מתח ודאגה רבה בשל מחשבה שמשהו רע עומד לקרות הפרעת חרדה – הפרעה נפשית שהסובלים ממנה חווים תחושות עזות של חרדה המופיעות בעיתוי בלתי-הולם, אינן חולפות תוך זמן קצר ומפריעות לניהול חיים תקינים חרדה דנטלית – פוביה המתוארת כפחד מוגזם ולא רציונלי מרופאי שיניים ומטיפולים במסגרת רפואת שיניים חרדה חברתית – הפרעת חרדה המתאפיינת בפחד, בחשש או דאגה ממגוון של מצבים חברתיים או בביצוע פעולות מסוימות בפומבי הפרעת חרדה מוכללת – הפרעת חרדה המאופיינת בדאגה רבה, בלתי-נשלטת ולרוב בלתי-רציונלית, המופיעה באופן בלתי-פרופורציונלי בתגובה לאירועים רבים ושונים בחיי היומיום של האדם חרדת בחינות או חרדת ביצוע – תפיסת מצב שבו מוערכים ביצועיו של אדם כמאיים חרדת בריאות – היפוכונדריה, הפרעה נפשית המתאפיינת בחשש מופרז ממחלות ועיסוק כפייתי בנושא הבריאות חרדת החמצה (FOMO) – חרדה חברתית שבה אדם חושש להחמיץ חוויות מהנות שאחרים חווים חרדת מתמטיקה – תגובה רגשית ועקבית של אי-שקט, מתח ודאגה, המשבשת את יכולת החשיבה והפעולה של הפרט בשעה שעליו להתמודד עם בעיה בתחום המתמטיקה חרדת נטישה או חרדת פרידה – מצב פסיכולוגי שבו אדם חש חרדה קיצונית הנובעת מפרידה של הפרט ממושא הקשר הרגשי וההתקשרות שלו חרדה – ציור מאת אדווארד מונק אחר: חרדה (אתר מקראי) – מקום הנזכר במקרא כאחת מהתחנות של בני ישראל במסעם ממצרים, בין הר שפר למקהלות
מירב לפידות

מירב לפידות (נולדה ב-1976) היא קצינת משטרה בכירה בדימוס, דוברת משטרת ישראל לשעבר. את שירותה הצבאי עשתה לפידות כקצינה ביחידת דובר צה"ל ובשירות הקבע שימשה כדוברת פיקוד העורף. לפידות הגיעה לדרגת רב-סרן במילואים. היא בעלת תואר ראשון במדעי ההתנהגות ומנהל עסקים מאוניברסיטת בן-גוריון ותואר שני במנהל עסקים מהמרכז הבינתחומי הרצליה. לפידות הייתה דוברת מרכז השלטון המקומי, סגנית דובר במשרד האוצר, ובשנת 2007 מונתה לתפקיד דוברת רשות הדואר. ב-2013 החלה לשמש כדוברת ומנהלת אחריות תאגידית בבית ההשקעות מיטב דש. בשנת 2014 מונתה כדוברת משרד האוצר. ב-2016 מונתה לתפקיד דוברת משטרת ישראל. עם מינוייה קיבלה דרגת ניצב משנה. ב-2018, עם סיום כהונת המפכ"ל רוני אלשיך סיימה את תפקידה. לאחר פרישתה מהמשטרה הקימה משרד לייעוץ תקשורתי ואסטרטגי. אלכסנדר כץ, המשטרה מביאה דובר מחוץ לארגון: מינתה לתפקיד את דוברת האוצר מירב לפידות באתר אייס, 1 בפברואר 2012 מיה מנע‏, מירב לפידות תשמש כדוברת המשטרה, באתר וואלה, 1 בפברואר 2016 יניב קובוביץ, נאלצה לעזוב את האוצר וסילקה את אורנה בנאי מהעם היהודי: מיהי דוברת המשטרה החדשה?, באתר הארץ, 13 באפריל 2016 עידו סולומון, ‏דוברת המשטרה - שירות בעין הסערה, באתר ‏מאקו‏, 4 באוגוסט 2018 לירן לוי‏, עלילות המפכ"ל שבתאי: מינה דובר, אך מתייעץ עם קודמתו בתפקיד, באתר וואלה, 18 ביולי 2021 מירב לפידות מונתה לדוברת דואר ישראל באתר News1 ‏מחלקה ראשונה, 21 בפברואר 2007 אלכסנדר כץ, אחרי כשנה: מירב לפידות עוזבת את מיטב דש - לטובת דוברות משרד האוצר באתר אייס, 31 ביולי 2014 אלי סניור, ממלא מקום המפכ"ל החליף את הדוברת של אלשיך, באתר ynet, 4 בדצמבר 2018 נתי טוקר, דוברת המשטרה לשעבר מקימה משרד ייעוץ עם מי שעבד עבור המשטרה, באתר TheMarker‏, 6 במאי 2019
טאוטולוגיה (ספרות)

טָאוּטוֹלוֹגְיָה ("כפל לשון") היא טכניקה ספרותית, שבנויה מצירופי מילים שונות או דומות החוזרות על אותה המשמעות. מקורה בשירה, אך היא מקובלת גם בפרוזה. המשפט "ורד הוא ורד הוא ורד", שכתבה הסופרת היהודייה-אמריקאית גרטרוד שטיין, הוא דוגמה למשפט טאוטולוגי. כמו כן, לעיתים נקראים "טאוטולוגיים" גם ביטויים או משפטים פלאונסטיים, כלומר שחוזרים בצורה קצת אחרת על עצמם, כגון "פחם שחור", "פחם מפויח ושחור", "שחור הפחם הכהה" וכיוצא בזה. טאוטולוגיה שונה מאליטרציה, צורה ספרותית הבנויה ממילים דומות הגייה אך שונות מובן, כגון "גד גדוד יגודנו", המשפט המפורסם מהתנ"ך. יש המייחסים את המונח "טאוטולוגיה" גם לגיבוב מילים זהות או דומות, שלא מתוך הכרח אמירה אלא לצורך ההדגשה. בנאומים רבים של מנהיגים פוליטיים, למשל, יש פסקאות טאוטולוגיות, כלומר פסקאות החוזרות על עצמן לצורך שכנוע המאזינים, אשר אין בהן צורך אמיתי או הכרח לשוני.
פאול פלוסמן

פאול פלוסמן (בגרמנית: Paul Flussmann‏ 14 ביוני 1900 - פברואר 1977) היה שחקן טניס שולחן יהודי-אוסטרי, בעל 8 מדליות באליפויות עולם בטניס שולחן, מהן 3 כסף ו-5 ארד. פעמיים ברציפות אלוף אוסטריה (1927 ו-1928). היה בין מייסדי הפדרציה הבינלאומית לטניס שולחן. פלוסמן נולד וגדל בווינה, בן למשפחה יהודית. הוא התאמן במועדון הספורט של הכח וינה. בדצמבר 1925 הוא נישא לסטניסלווה רייס (נולדה ב-2 ביוני 1892). במסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה בשתי מדליות, כסף וארד. מדליית כסף בטורניר הקבוצתי ומדליית ארד בטורניר זוגות ביחד עם מוניו פילינגר. באליפות העולם שנערכה בסטוקהולם שוודיה בשנת 1928 הוא זכה שוב בשתי מדליות, כסף וארד. מדליית כסף, בטורניר הקבוצתי ומדליית ארד בטורניר ביחידים. באליפות העולם שנערכה בבודפשט הונגריה בשנת 1929 הוא זכה במדליית כסף בטורניר הקבוצתי בפעם השלישית ברציפות. באליפות העולם שנערכה בבאדן בשנת 1933 הוא זכה שוב בשתי מדליות ארד בטורניר בזוגות ביחד עם ארווין קוהן היהודי ובטורניר הקבוצתי. בשנות ה-30 הוא הקים מועדון טניס שולחן שבו אימן בין היתר את ריצ'רד ברגמן, קרל פישר, יעקב טרטקובר ופרי וייס. לפני פרוץ מלחמת העולם השנייה בסוף שנת 1938 הוא ברח לארצות הברית. פאול פלוסמן, באתר Table Tennis Guide (באנגלית) Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית) פאול פלוסמן, באתר הפדרציה העולמית לטניס שולחן פאול פלוסמן, באתר "Find a Grave" (באנגלית) Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)
בדידותו של הרץ למרחקים ארוכים

בדידותו של הרץ למרחקים ארוכים (באנגלית: The Loneliness of the Long Distance Runner) הוא סרט קולנוע בריטי משנת 1962 המבוסס על סיפור בשם זה מאת אלן סיליטו (אנ') שגם כתב את התסריט. הבמאי הוא טוני ריצ'רדסון והסרט נחשב בין סרטי הגל הבריטי החדש (אנ') שהופקו בשנות ה-50 ושנות ה-60 ועסקו בבעיות של המעמד החברתי הנמוך. הם כונו גם כ"סרטי כיור המטבח" (אנ') - דרמות על בני מעמד הפועלים ועל מצוקות האזרח הפשוט. השיר "ירושלים" מופיע בפסקול הסרט בפתיחה ולאורכו בביצועים שונים, בהם שירה של הנערים במוסד לעבריינים. בתפקידים הראשיים מופיעים טום קורטני, מייקל רדגרייב וג'יימס בולאם. קורני זכה בפרס באפט"א לשחקן חדש מבטיח ביותר בתפקיד ראשי. בתחילת הסרט רואים את קולין סמית' (טום קורטני) רץ לבדו באזור כפרי וקולו נשמע אומר כי הוא משפחתו מתמודדים עם הקשיים וכי הוא רגיל לרוץ בעיקר בעת בריחה מהמשטרה. קולין מובל אזוק עם צעירים נוספים לרגסטון טאוארס, מוסד לחינוך מחדש של עבריינים צעירים. מנהל המוסד (מייקל רדגרייב) מקבל אותם ומודיע להם על תקנות המוסד שמטרתו לחנך אותם למשמעת ולעבודה. קולין הוא הבכור במשפחה קשת יום בנוטינגהאם. אביו נפטר לאחר שעבד שנים במפעל במשכורת מינימום. יש לו עוד שני אחים קטנים והוא מסתובב כל היום ברחובות ביחד עם חברו מייקל (ג'יימס בולאם) והם מבצעים פשעים קטנים כמו גנבת רכב כדי לצאת לבלות עם שתי צעירות מקומיות. העתיד נראה לו חסר תקנה והוא אינו רוצה לעבוד כל חייו כאביו. באחד הפעמים הם פורצים למאפייה וגונבים כספת קטנה ובה 70 פאונדס. קולין מחביא את הכסף בתוך המרזב בביתו ואומר לבלש המשטרה שאין לו קשר לגנבה אך גשם שיורד באותו זמן מפזר את שטרות הכסף מהמרזב והוא נתפס. המנהל מתבונן בנערים המשחקים בכדורגל ומבחין בכושר הריצה של קולין. המוסד עומד להתמודד עם נבחרת ספורט של בית הספר רנלי בעיירה הסמוכה על מרוץ לאורך 5 מיילים. ניצחון על הנערים הטובים של רנלי יעלה את יוקרתו של המוסד ובעיקר המנהל. קולין זוכה להטבות בתנאים למורת רוחם של חבריו המסתכסכים איתו על כך. קולין צריך לנצח את הרץ המצטיין של בית הספר רנלי, גאנת'רופ (ג'יימס פוקס). בתחילה נראה שהניצחון מובטח לו והוא נמצא לפני גאנת'רופ בפער גדול, אך לפני הסוף הוא נעצר ונותן לגאנת'רופ לנצח. הוא רוצה להראות לכולם שהוא עצמאי ומורד בכולם אף על פי שהוא יודע שכעת יתנקם בו המנהל הנבגד. "בדידותו של הרץ למרחקים ארוכים", במסד הנתונים הקולנועיים IMDb (באנגלית) "בדידותו של הרץ למרחקים ארוכים", באתר נטפליקס "בדידותו של הרץ למרחקים ארוכים", באתר AllMovie (באנגלית) "בדידותו של הרץ למרחקים ארוכים", באתר Rotten Tomatoes (באנגלית) "בדידותו של הרץ למרחקים ארוכים", באתר Box Office Mojo (באנגלית) "בדידותו של הרץ למרחקים ארוכים", באתר אידיבי "בדידותו של הרץ למרחקים ארוכים", במסד הנתונים הקולנועיים KinoPoisk (ברוסית) בדידותו של הרץ למרחקים ארוכים, באתר אנציקלופדיה בריטניקה (באנגלית) קדימון לסרט "בדידותו של הרץ למרחקים ארוכים", באתר יוטיוב נערי המוסד לעבריינים שרים "ירושלים", באתר יוטיוב
אינדקס

האם התכוונתם ל... אינדקס (מתמטיקה) אינדקס (תורת החבורות) אינדקס (מחשב) רשימה – כלי להצגה שיטתית וברורה של מידע המורכב מפרטים אחדים מפתח העניינים – בספר מדריך אתרים – אינדקס לאתרי אינטרנט מדד – מדד קרוי גם אינדקס מדד (פירושונים) אינדקס, במונחי האקדמיה ללשון העברית
גורד

גורד (בצרפתית: Gordes) הוא כפר וקומונה במחוז ווקלוז, בפרובאנס שבדרום צרפת. הוא נמצאת 38 ק"מ מזרחית לאביניון ו-87 ק"מ צפונית למרסיי. הכפר מהווה יעד תיירותי חשוב והוא נבחר לאיגוד ״הכפרים היפים ביותר בצרפת" (צר'), בו חברים 155 יישובים. הקומונה משתרעת על שטח של 48 אלף דונם, ממורדות רכס ווקלוז בצפון עד עמק קלבון (Calavon) בדרום. הכפר עצמו נמצא בלב הקומונה על גבעה סלעית השולטת על העמק, ממנה נשקף עמק קלבון בדרום ורכס ווקלוז בצפון. הכפר נמצא בתוך השמורה הביוספרית של לוברון-לור. שרידים רבים המהתקופה הרומית נמצאו באזור, ביניהם דרך חשובה. במאה השמינית הוקם במקום מנזר בנדיקטיני על חורבות מקדש רומאי. המנזר נהרס במהלך הפלישה הערבית במאה העשירית. ב-1031 הוקמה במקום טירה מבוצרת, שאף חוזקה ב-1123. ב-1148 נבנה מנזר ציסטרציאני. ב-1481 פרובאנס סופחה לממלכת צרפת. גורד לקחה חלק בהתקוממות שפרצה ושילמה מחיר יקר על כך. במהלך מלחמת העולם השנייה גורד הייתה מוקד פעילות של הרזיסטנס. לאחר המלחמה עוטרה גורד ב"צלב המלחמה 1939-45" (the Croix de guerre 1939–1945)(צר'). במרכז הכפר נמצאת הטירה שנבנתה במאה ה-11 ושופצה ב-1525 בסגנון הרנסאנס. כיום יש בה מוזיאון. המנזר הציסטרסיאני הנמצא בקרבת הכפר. וילאג' דה בורי (Village des Bories) - כפר הבנוי כולו מבני אבן. מדיה וקבצים בנושא גורד בוויקישיתוף אתר האינטרנט הרשמי של גורד (בצרפתית) אתר התיירות של גורד (אנגלית) גורד, באתר Discogs (באנגלית) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
סאנגיונג WZ

סאנגיונג WZ (באנגלית: SsangYong WZ) היא מכונית קונספט, המוגדרת כמכונית גראן טוריסמו, מתוצרת יצרנית הרכב הקוריאנית סאנגיונג אשר הוצגה בשנת 2007. דגם ה"סאנגיונג WZ" הוצג לראשונה בתערוכת המכוניות הבינלאומית בפרנקפורט בשנת 2007. פירוש "WZ": (אנגלית: "World Zenith", עברית: העולם זניט) 4 דלתות - סדאן הנעה כפולה 4x4 מנוע V6 צילינדרים מנוע דיזל מגדש טורבו כפול כריות אוויר בקרת אקלים ("HVAC" (אנ') ABS בקרת שיוט סאנגיונג WZ סאנגיונג WZ סאנגיונג WZ סאנגיונג WZ סאנגיונג WZ סאנגיונג מדיה וקבצים בנושא סאנגיונג WZ בוויקישיתוף סאנגיונג WZ, סרטון באתר יוטיוב סאנגיונג WZ, סרטון באתר יוטיוב "סאנגיונג WZ" cardesignnews.com/articles/cdn-live/seoul/2007/04/ssangyong-wz-sports-sedan "סאנגיונג WZ" - מבט למושבים הקדמיים carstyling.ru/en/car/2007_ssangyong_wz/images "סאנגיונג WZ" - בתערוכת המכוניות הבינלאומית בפרנקפורט, 2007 autoblog.com/2007/09/12/frankfurt-2007-world-premium-zenith-ssangyong-wz-concept "סאנגיונג WZ" challenges.fr/automobile/concept-cars/ssangyong-wz-francfort-2007